 इक ब’रे च लगभग 54 लक्ख मौतां तम्बाकू दे कारण होंदियां न।  भारत च इक ब’रे च लगभग 9 लक्ख लोकें दी मौत धूम्रपान सरबंधी बमारियें कन्नै होंदी ऐ।  एह् इक चिंता दा विशे ऐ।  ब महामरियें दे बारे च केह् विचार ऐ?  भारत च हर ब’रे 50 कोला 60 लक्ख लोकें जिंदे च मते हारे ञ्यानें होंदे न, दी हैजे जनेई पानी कन्नै जां वायू प्रदूशन कन्नै पैदा होने आह्‌लियां बमारियें दे कारण होंदी ऐ।  विश्‍व बैंक ते विश्‍व सोआस्थ संगम दे अध्ययन दे मताबक हर ब’रे अनुमान दे तौर उप्पर लगभग 30 लक्ख लोकें दी पानी सरबंधी बमारियें कन्नै समें कोला पैह्‌ले मौत होई जंदी ऐ ते 30 लक्ख लोकें दी घरें च जलाए जाने आह्‌ले चुल्लें थमां उट्ठने आह्‌लें धूंऽ दे कारण पैदा होने आह्‌ली बमारियें दे कारण मौत होई जंदी ऐ।  संयुक्त राश्ट्र दी विश्‍व जल विकास दी रिपोर्ट दे मताबक 2.3 बिलियन लोक गंदे पानी कन्नै जुड़ी बमारियें कन्नै ग्रस्त न।  विश्‍व भर च होने आह्‌ली शिशु मौत दी लगभग 60 प्रतिशत सांक्रमक बमारियें दे कारण होंदी ऐ जिंदे चा मती हारियां पानी सरबंधी होंदियां न।  भारत च साफ पानी गरीब लोकें दी पौंह‌्च नेईं होंदा ऐ।  संयुक्त राश्ट्र दी रिर्पोट दे मताबक एह् बड़ी रोचक गल्ल ऐ जे गरीब लोकें दी पीने दे साफ पानी दे इस्तेमाल आस्तै अमीर लोकें जां मध्यम वर्गी लोकें कोला बी मता भूगतान करना पौंदा ऐ।  उदाहरण दे तौर उप्पर समचार च प्रकाशित इक सर्वेक्षण दे मताबक दिल्ली च जित्थै बिक्रेताएं पास्सेआ गरीबी लोकें कोला प्रति मी. क्यूब दे 4.89 अमरीकी डालर हासल कीते जंदे न जबके पाइपें दा कनैशन लेने आह्‌लें परोआर छड़ा 0.01।  अमरीकी डालर दा भुगतान करदे न।  केह् एह् विडम्बना नेईं ऐ जे इक देश जित्थै सार्वजनिक थाह्‌रें उप्पर धूम्रपान उप्पर प्रतिबंध गी उचित ठैह्‌राया जंदा ऐ उत्थै दूशित पानी, जेह्‌दे कन्नै ना छड़ी हर ब’रे लक्खां लोकें दियां मौतां होंदियां न बलके बाकी करोड़ा लोकें गी बी प्रभावित होना पौंदा ऐ, दे इस्तेमाल गी बढ़ावा दित्ता जंदा ऐ। 